CELEX: 32020R0685
Language: ro
Date: 2020-05-20 00:00:00
Title: Regulamentul (UE) 2020/685 al Comisiei din 20 mai 2020 de modificare a Regulamentului (CE) nr. 1881/2006 în ceea ce privește nivelurile maxime de perclorați în anumite produse alimentare (Text cu relevanță pentru SEE)

25.5.2020   
               
               
                  RO
               
               
                  Jurnalul Oficial al Uniunii Europene
               
               
                  L 160/3
               
            
         REGULAMENTUL (UE) 2020/685 AL COMISIEI
         din 20 mai 2020
         de modificare a Regulamentului (CE) nr. 1881/2006 în ceea ce privește nivelurile maxime de perclorați în anumite produse alimentare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare privind contaminanții din alimente (1), în special articolul 2 alineatul (3),
         întrucât:
         
                     (1)
                  
                  
                     Regulamentul (CE) nr. 1881/2006 al Comisiei (2) stabilește nivelurile maxime pentru anumiți contaminanți din produsele alimentare.
                  
               
                     (2)
                  
                  
                     La 30 septembrie 2014, Grupul științific pentru contaminanții din lanțul alimentar („Grupul CONTAM”) al Autorității Europene pentru Siguranța Alimentară (denumită în continuare „autoritatea”) a adoptat un aviz științific privind riscurile pentru sănătatea publică legate de prezența percloraților în alimente (3). Grupul CONTAM a stabilit o doză zilnică tolerabilă de 0,3 micrograme pe kilogram de greutate corporală pe zi, pe baza inhibării absorbției iodului de tiroidă la adulții sănătoși. Grupul CONTAM a concluzionat că expunerea cronică prin alimentație la perclorați actuală estimată este potențial periculoasă, în particular pentru marii consumatori din rândul generațiilor mai tinere de populație care sunt afectați de forme ușoare sau moderate de carență de iod. În plus, este posibil ca expunerea de scurtă durată la perclorați actuală estimată a sugarilor și a copiilor cu vârste mici cu aport mic de iod să fie periculoasă.
                  
               
                     (3)
                  
                  
                     Grupul CONTAM a recomandat ca statele membre să colecteze date suplimentare privind prezența percloraților în alimente în Europa, în special în ceea ce privește legumele, preparatele pentru sugari, laptele și produsele lactate, pentru a reduce și mai mult incertitudinea în ceea ce privește evaluarea riscurilor.
                  
               
                     (4)
                  
                  
                     Recomandarea (UE) 2015/682 a Comisiei (4) a fost adoptată pe baza raportului științific cu obiectivul de a monitoriza prezența percloraților în alimente, în special în produsele alimentare din care s-au prelevat probe după 1 septembrie 2013, atunci când au fost puse în aplicare măsuri de atenuare.
                  
               
                     (5)
                  
                  
                     Autoritatea a efectuat o evaluare a expunerii umane la perclorați, luând în considerare datele disponibile în baza sa de date din eșantioanele prelevate după 1 septembrie 2013 și a publicat un raport științific privind „Evaluarea expunerii dietetice la perclorați a populației europene” (5) în 2017.
                  
               
                     (6)
                  
                  
                     Grupul CONTAM a luat în considerare rezultatul raportului privind perclorații în alimente în cadrul celei de a 87-a reuniuni plenare din noiembrie 2017 (6) și a constatat o aliniere substanțială a nivelurilor de expunere estimate în acest raport la cele estimate în avizul Grupului CONTAM în 2014. Având în vedere doza zilnică tolerabilă stabilită anterior, de 0,3 μg/kg de greutate corporală pe zi, grupul CONTAM a confirmat concluzia potrivit căreia expunerea actuală cronică și pe termen scurt la perclorați poate reprezenta o posibilă preocupare pentru sănătatea umană.
                  
               
                     (7)
                  
                  
                     Prin urmare, este necesar să se stabilească niveluri maxime de perclorați, atât în produsele alimentare care conțin niveluri semnificative de perclorați și care contribuie în mod semnificativ la expunerea umană, cât și în produsele alimentare care sunt relevante pentru posibila expunere a grupurilor vulnerabile ale populației, cum ar fi sugarii și copiii de vârstă mică.
                  
               
                     (8)
                  
                  
                     Prin urmare, Regulamentul (CE) nr. 1881/2006 trebuie modificat în consecință.
                  
               
                     (9)
                  
                  
                     Operatorilor din sectorul alimentar trebuie să li se acorde timpul necesar pentru a se adapta la noile cerințe stabilite în prezentul regulament. Prin urmare, data aplicării nivelurilor maxime de perclorați pentru aceste produse alimentare trebuie amânată.
                  
               
                     (10)
                  
                  
                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTUL REGULAMENT:
         
            Articolul 1
            Anexa la Regulamentul (CE) nr. 1881/2006 se modifică în conformitate cu anexa la prezentul regulament.
         
         
            Articolul 2
            Produsele alimentare enumerate în anexa la prezentul regulament care sunt introduse pe piață în mod legal înainte de 1 iulie 2020 pot fi comercializate în continuare până la data de valabilitate minimă sau până la data limită de consum.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            
            Se aplică de la 1 iulie 2020.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 mai 2020.
            
               
                  Pentru Comisie
               
               
                  Președintele
               
               Ursula VON DER LEYEN
            
         
         
            (1)  JO L 37, 13.2.1993, p. 1.
         
            (2)  Regulamentul (CE) nr. 1881/2006 al Comisiei din 19 decembrie 2006 de stabilire a nivelurilor maxime pentru anumiți contaminanți din produsele alimentare (JO L 364, 20.12.2006, p. 5).
         
            (3)  EFSA CONTAM Panel (Grupul EFSA pentru contaminanții din lanțul alimentar), 2014. Scientific Opinion on the risks to public health related to the presence of perchlorate in food, in particular fruits and vegetables (Aviz științific privind riscurile pentru sănătatea publică determinate de prezența percloraților în alimente, în particular în fructe și în legume). EFSA Journal 2014;12(10):3869, 106 pp. doi:10.2903/j.efsa.2014.3869 http://www.efsa.europa.eu/en/efsajournal/pub/3869
         
            (4)  Recomandarea (UE) 2015/682 a Comisiei din 29 aprilie 2015 privind monitorizarea prezenței percloraților în alimente (JO L 111, 30.4.2015, p. 32).
         
            (5)  EFSA (Autoritatea Europeană pentru Siguranța Alimentară), Arcella D., Binaglia M. și Vernazza F., 2017. Raport științific privind evaluarea expunerii alimentelor la perclorați în rândul populației europene. EFSA Journal 2017;15(10):5043, 24 pp. https://doi.org/10.2903/j.efsa.2017.5043
         
            (6)  http://www.efsa.europa.eu/sites/default/files/event/171121-m.pdf
      
      
         
            ANEXĂ
            În anexa la Regulamentul (CE) nr. 1881/2006, se adaugă „Secțiunea 9 Perclorați”, după cum urmează:
            
               „Secțiunea 9: Perclorați
               
               
                           Produse alimentare (1)
                        
                        
                           Nivelul maxim
                           (mg/kg)
                        
                     
                           9.
                        
                        
                           
                              Perclorați
                           
                        
                        
                            
                        
                     
                           9.1.
                        
                        
                           Fructe și legume
                           cu excepția:
                        
                        
                           0,05
                        
                     
                            
                        
                        
                           
                                       —
                                    
                                    
                                       
                                          Cucurbitaceae și varză creață
                                    
                                 
                        
                           0,10
                        
                     
                            
                        
                        
                           
                                       —
                                    
                                    
                                       legume cu frunze și plante aromatice
                                    
                                 
                        
                           0,50
                        
                     
                           9.2.
                        
                        
                           Ceai (Camellia sinensis), uscat
                           Infuzii de plante și de fructe, uscate
                        
                        
                           0,75
                        
                     
                           9.3.
                        
                        
                           Preparate pentru sugari, formule de continuare și alimente destinate unor scopuri medicale speciale pentru sugari și copii de vârstă mică (3) (4)  (*1)
                           
                        
                        
                           0,01
                        
                     
                            
                        
                        
                           Produse pentru sugari (3) (4)
                        
                        
                           0,02
                        
                     
                            
                        
                        
                           Alimente prelucrate pe bază de cereale (3) (29)
                        
                        
                           0,01
                        
                     
            
               (*1)  Formulele pentru copii mici sunt băuturile pe bază de lapte și produsele similare pe bază de proteine destinate copiilor de vârstă mică. Aceste produse nu intră în domeniul de aplicare al Regulamentului (UE) nr. 609/2013 (Raportul Comisiei către Parlamentul European și Consiliu privind formulele pentru copii mici) [COM(2016) 169 final] (https://eur-lex.europa.eu/legal-content/RO/TXT/PDF/?uri=CELEX:52016DC0169&qid=1559628885154&from=EN).”